
ЕВРАЗИЯ ЭКОНОМИКАЛЫК КОМИССИЯСЫ

КЕҢЕШ
ЧЕЧИМ

2022-жылдын «12» июлу 

    № 106    
            Витебск шаары

Жогорку Евразия экономикалык кеңешинин «Евразия экономикалык бирлигине мүчө мамлекеттердин энергетика чөйрөсүндөгү ыйгарым укуктуу органдарынын жетекчилеринин кеңеши жөнүндө» чечиминин долбоору тууралуу
Евразия экономикалык комиссиясынын кеңеши: чечти:

1. Жогорку Евразия экономикалык кеңешинин «Евразия экономикалык бирлигине мүчө мамлекеттердин энергетика чөйрөсүндөгү ыйгарым укуктуу органдарынын жетекчилеринин кеңеши жөнүндө» чечиминин долбоору (тиркелет) жактырылсын жана Жогорку Евразия экономикалык кеңешинин кароосуна сунушталсын.

2. Ушул чечим расмий жарыяланган датадан тартып 30 календардык күн өткөндөн кийин күчүнө кирет.

Евразия экономикалык комиссиясынын Кеңешинин мүчөлөрү:

	Армения Республикасынан
	Беларусь Республикасынан
	Казакстан Республикасынан
	Кыргыз 
Республикасынан
	Россия
Федерациясынан

	М. Григорян
	И. Петришенко
	 Б. Султанов
	 А. Касымалиев
	А. Оверчук


ЖОГОРКУ ЕВРАЗИЯ ЭКОНОМИКАЛЫК КЕҢЕШИ
ЧЕЧИМ

20  -жылдын «  »                

      №         
                                     шаары

Евразия экономикалык бирлигине мүчө мамлекеттердин энергетика чөйрөсүндөгү ыйгарым укуктуу органдарынын жетекчилеринин кеңеши жөнүндө
Евразия экономикалык бирлиги жөнүндө 2014-жылдын 29-майындагы Келишимдин 22-беренесинин 2-пунктунун 22-пунктчасына ылайык Жогорку Евразия экономикалык кеңеши чечти:


1. Көмөкчү орган – Евразия экономикалык бирлигине мүчө мамлекеттердин энергетика чөйрөсүндөгү ыйгарым укуктуу органдарынын жетекчилер кеңеши түзүлсүн.  

2. Тиркелген Евразия экономикалык бирлигине мүчө мамлекеттердин энергетика чөйрөсүндөгү ыйгарым укуктуу органдарынын жетекчилер кеңеши жөнүндө жобо бекитилсин. 

3. Ушул чечим расмий жарыяланган датадан тартып күчүнө кирет.
Жогорку Евразия экономикалык кеңешинин мүчөлөрү:

	Армения Республикасынан
	Беларусь Республикасынан
	Казакстан Республикасынан
	Кыргыз 
Республикасынан
	Россия
Федерациясынан


БЕКИТИЛДИ
Жогорку Евразия 
экономикалык кеңешинин
20    -жылдын     №

чечими менен

Евразия экономикалык бирлигине мүчө мамлекеттердин энергетика чөйрөсүндөгү ыйгарым укуктуу органдарынын жетекчилер кеңеши жөнүндө 

ЖОБО
I. Жалпы жоболор 

1. Евразия экономикалык бирлигине мүчө мамлекеттердин энергетика чөйрөсүндөгү ыйгарым укуктуу органдарынын жетекчилер кеңеши (мындан ары – Жетекчилер кеңеши, ыйгарым укуктуу органдар, мүчө мамлекеттер) мүчө мамлекеттер тарабынан координацияланган энергетикалык саясатты ишке ашыруу үчүн көмөкчү орган катары 
Евразия экономикалык бирлиги жөнүндө 2014-жылдын 29-майындагы Келишимге ылайык (мындан ары – Келишим) түзүлөт.

Ыйгарым укуктуу органдар деп мүчө мамлекет тарабынан ыйгарым укук берилген энергетика чөйрөсүндөгү мамлекеттик органдарды түшүнөбүз.

2. Жетекчилер кеңеши өз ишинде Евразия экономикалык бирлигинин (мындан ары – Бирлик) укугун түзгөн келишимди, башка эл аралык келишимдерди жана актыларды, Жогорку Евразия экономикалык кеңешинин 2014-жылдын 23-декабрындагы № 98 чечими менен бекитилген Евразия экономикалык комиссиясынын иш регламентин, ошондой эле ушул Жобону жетекчиликке алат.

II. Жетекчилер кеңешинин негизги милдеттери, функциялары жана ыйгарым укуктары

3. Жетекчилер кеңешинин негизги милдеттери төмөнкүлөр:
а) энергетика чөйрөсүндө мүчө мамлекеттердин узак мөөнөттүү жана өз ара пайдалуу кызматташтыгын камсыз кылуу;

б) координацияланган энергетикалык саясатты ишке ашырууга көмөктөшүү;

в) Бирликтин энергетикалык ресурстарынын жалпы рыногун этап-этабы менен түзүүгө көмөктөшүү;

г) мүчө мамлекеттердин макулдашууларын эске алып, энергетика чөйрөсүндө интеграцияны өнүктүрүүнүн багыттарын жана перспективаларын аныктаган мамилелерди иштеп чыгуу;

д) мүчө мамлекеттердин жыйынды энергетикалык потенциалын натыйжалуу пайдаланууга көмөктөшүү;

е) энергиялык натыйжалуулук жана энергияны үнөмдөө чөйрөсүндө мүчө мамлекеттердин өз ара аракеттенүүсүнө көмөктөшүү.

4. Жетекчилер кеңеши жүктөлгөн милдеттерди ишке ашыруу үчүн төмөнкү функцияларды ишке ашырат:
а) төмөндөгү маселелер боюнча пикир келишпестиктер болгон Бирликтин органдарынын актыларынын долбоорлору боюнча мүчө мамлекеттердин макулдашылган позицияларын иштеп чыгууга көмөк көрсөтөт:

координацияланган энергетикалык саясатты ишке ашыруунун натыйжалуу механизмдерин жана инструменттерин түзүү;

Бирликтин энергетикалык ресурстарынын жалпы рыногунун иштешине таасир эткен тоскоолдуктарды (тоскоолдуктар, чектөөлөр, алып коюулар) четтетүү;

энергетика чөйрөсүндө мүчө мамлекеттердин кадрдык потенциалын тартуу жана пайдалануу;

ыйгарым укуктуу органдардын өз ара аракеттенүүсүн (анын ичинде маалыматтык) өркүндөтүү;

Жетекчилер кеңешинин милдеттерин чечүү үчүн зарыл болгон башка маселелер;

б) Электр энергетикасы боюнча консультативдик комитеттин жана (же) Мунай жана газ боюнча консультативдик комитеттин алкагында жөнгө салынбаган, анын ичинде Бирликтин энергетикалык ресурстарынын жалпы рынокторун жөнгө салган Бирликтин органдарынын актыларынын долбоорлорун иштеп чыгууга байланыштуу маселелер боюнча макулдашылган сунуштарды иштеп чыгат;

в) энергетика саясатына байланыштуу тармактар аралык маселелер боюнча макулдашылган чечимдерди иштеп чыгууга катышат;

г) мүчө мамлекеттердин мамлекеттик бийлик органдарынан жана уюмдарынан энергетика чөйрөсүндөгү зарыл болгон маалыматтарды сурайт;

д) мүчө мамлекеттер тарабынан энергетика маселелери боюнча Бирликтин укуктарын ишке ашыруунун алкагында башка функцияларды жүзөгө ашырат.

5. Жетекчилер кеңеши Келишимдин XX бөлүмүнүн жоболорун ишке ашырууну камсыз кылууга багытталган чечимдерди кабыл алат, Бирликтин органдары үчүн сунуштарды жана сунуштамаларды даярдайт.

III. Жетекчилер кеңешинин курамы

6. Жетекчилер кеңешинин курамы ыйгарым укуктуу органдардын жетекчилеринен түзүлөт. Жетекчилер кеңешинин курамына компетенциясына энергетика маселеси кирген Евразия экономикалык комиссиясынын (мындан ары – Комиссия) Коллегиясынын мүчөсү кирет.

7. Компетенциясына энергетика маселелери кирген Комиссиянын коллегиясынын мүчөсү Жетекчилер кеңешинин төрагасы болуп саналат.

8. Жетекчилер кеңешинин төрагасы:
а) Жетекчилер кеңешинин ишин уюштурат:

Бирликтин органдарынын тапшырмаларын жана (же) Жетекчилер кеңешинин мүчөлөрүнүн сунуштарын эске алып, Жетекчилер кеңешинин отурумунун күн тартибин түзөт, макулдашат жана бекитет, өтө турган датасын, убактысын жана ордун аныктайт;

мүчө мамлекеттердин мамлекеттик бийлик органдары, илим жана билим берүү мекемелери, коомдук уюмдар, мүчө мамлекеттердин бизнес-коомдоштуктар, эл аралык уюмдар жана көз карандысыз эксперттер менен өз ара аракеттенет;

б) Жетекчилер кеңешинин отурумдарын алып барат;

в) Жетекчилер кеңешинин жыйынына протоколдоруна кол коет.

9. Жетекчилер кеңешинин жыйынына Жетекчилер кеңешинин жыйынында каралуучу маселелер компетенциясына кирген Комиссиянын кызмат адамдары жана кызматкерлери, ыйгарым укуктуу жана башка мамлекеттик органдардын, илим жана билим берүү мекемелеринин, коомдук уюмдардын, мүчө мамлекеттердин, эл аралык уюмдардын бизнес-коомдоштуктарынын өкүлдөрү жана көз карандысыз эксперттер (мындан ары – жыйындын катышуучулары) катыша алат.

10. Ыйгарым укуктуу органдар Жетекчилер кеңешинин төрагасына алардын жетекчилеринин курамындагы өзгөрүүлөр жөнүндө өз убагында маалымдайт.

IV. Жетекчилер кеңешинин иш тартиби

11. Жетекчилер кеңешинин мүчөлөрү Жетекчилер кеңешинин отурумдарына жеке өзү же ыйгарым укуктуу өкүлдөрү аркылуу катышат. Жетекчилер кеңешинин отурумуна ыйгарым укуктуу өкүл катышкан учурда Жетекчилер кеңешинин мүчөсү ал тууралуу Жетекчилер кеңешинин төрагасына жазуу жүзүндө маалымдайт.

Жетекчилер кеңешинин жыйыны жыйындын күн тартибиндеги маселелерге ылайык Жетекчилер кеңешинин мүчөлөрү же ар бир мүчө мамлекеттен ыйгарым укуктуу өкүлдөр катышкан шартта мыйзамдуу деп эсептелет.

12. Жетекчилер кеңешинин отурумдары зарылдыгына жараша негизинен Комиссиянын имараттарында өткөрүлөт.

Жетекчилер кеңешинин отуруму Жетекчилер кеңешинин бардык мүчөлөрү менен макулдашылып, каалаган мүчө мамлекетте  өткөрүлүшү мүмкүн. Мындай учурда кабыл алуучу мүчө мамлекет Жетекчилер кеңешинин отурумун уюштурууга жана өткөрүүгө Комиссияга көмөк көрсөтөт.

Жетекчилер кеңешинин мүчөлөрүнүн сунуштарынын негизинде Жетекчилер кеңешинин отуруму видеоконференция режиминде өткөрүлүшү мүмкүн.

13. Жетекчилер кеңешинин отурумун өткөрүү жөнүндө чечим Жетекчилер кеңешинин мүчөлөрү менен макулдашып Жетекчилер кеңешинин төрагасы тарабынан кабыл алынат.

14. Жетекчилер кеңешинин отурумунун күн тартибине материалдар төмөнкүлөрдү камтыйт:

а) каралып жаткан маселелер боюнча протоколдук чечимдердин маалымкаттарын жана долбоорлорун;

б) кароого сунушталган документтердин долбоорлорун (бар болсо);

в) керектүү маалымдама жана аналитикалык материалдарды.

15. Жетекчилер кеңешинин мүчөлөрү Жетекчилер кеңешинин отурумунун күн тартибине кошумча маселелерди киргизүү же Жетекчилердин кеңешинин отурумунун күн тартибинен маселелерди алып салуу (эгерде кошумча иштеп чыгуу талап кылынса) жөнүндө сунуштарды (тиешелүү негиздемелерди келтирип) Жетекчилердин кеңешинин жыйыны өткөрүлгөнгө чейин 10 календардык күндөн кечиктирбестен бере алат. Көрсөтүлгөн мөөнөт бүткөндөн кийин келип түшкөн сунуштар бардык мүчө мамлекеттерден Жетекчилер кеңешинин мүчөлөрүнүн (ыйгарым укуктуу өкүлдөрүнүн) макулдугу менен Жетекчилер кеңешинин отурумунун күн тартибине киргизилет.

Жетекчилер кеңешинин отурумунун күн тартибине киргизүү үчүн маселелерди сунуш кылган Жетекчилер кеңешинин мүчөлөрү Жетекчилер кеңешинин төрагасына тиешелүү материалдарды жана маалыматтарды берүүнү камсыз кылат.

16. Жетекчилер кеңешинин мүчөлөрү Жетекчилер кеңешинин отурумунда маселелерди талкуулоодо бирдей укуктарга ээ.

17. Жетекчилер Кеңеши консенсус менен чечимдерди кабыл алат. 

18. Жетекчилер кеңешинин отурумунун жыйынтыктары протокол менен таризделет, анда Жетекчилер кеңешинин мүчөлөрүнүн позициялары белгиленет.

Жетекчилер кеңешинин отурумунун протоколуна Жетекчилер кеңешинин отуруму өткөрүлгөн датадан тартып 3 жумушчу күндөн кечиктирбестен Жетекчилер кеңешинин төрагасы кол коет.

Жетекчилер Кеңешинин отурумунун протоколдору энергетика чөйрөсүндө Комиссиянын функцияларын ишке ашырган Комиссиянын түзүмдүк бөлүмүндө сакталат.

19. Жетекчилер кеңешинин ишин уюштуруу-техникалык жактан камсыз кылуу энергетика чөйрөсүндө Комиссиянын функцияларын ишке ашырууну камсыз кылган Комиссиянын түзүмдүк бөлүмү тарабынан ишке ашырылат, ал:

а) Жетекчилер кеңешинин отурумунун күн тартибинин долбоорун жана ага материалдарды даярдайт;

б) Жетекчилер кеңешинин мүчөлөрүнө жана отурумдун катышуучуларына Жетекчилер кеңешинин отурумунун күн тартибинин долбоорун жана ага материалдарды Жетекчилер кеңешинин жыйыны өткөрүлгөнгө чейин 15 календардык күндөн кечиктирбестен, ал эми өзгөчө учурларда – Жетекчилер кеңешинин жыйыны өткөрүлгөнгө чейин 3 жумушчу күндөн кечиктирбестен жиберет;

в) Жетекчилер кеңешинин мүчөлөрүн жана отурумдун катышуучуларын Жетекчилер кеңешинин жыйыны өтө турган датасы, убактысы жана орду жөнүндө маалымдайт;

г) Жетекчилер кеңешинин отурумунун протоколун жүргүзөт;

д) Жетекчилер кеңешинин отурумунун протоколунун көчүрмөлөрүн Жетекчилер кеңешинин төрагасы кол койгон датадан тартып 3 жумушчу күндөн кечиктирбестен жетекчилер кеңешинин мүчөлөрүнө жиберет;

е) Жетекчилер кеңешинин отурумунун протоколунда каралган иш-чаралардын ишке ашырылышына мониторинг жүргүзөт жана анын жыйынтыктары жөнүндө Жетекчилер кеңешинин мүчөлөрүн маалымдайт.

20. Жетекчилер кеңештин мүчөлөрүнүн жана ыйгарым укуктуу органдардын өкүлдөрүнүн Кеңештин ишине катышуусу менен байланышкан чыгымдарды жиберген мүчө-мамлекеттер көтөрөт.

Мүчө мамлекеттердин илимий жана билим берүү мекемелеринин, коомдук уюмдардын, бизнес-коомдоштуктарынын өкүлдөрүнүн, эл аралык уюмдардын өкүлдөрүнүн жана көз карандысыз эксперттердин Жетекчилер кеңешинин ишине катышуусу менен байланышкан чыгымдарды аталган адамдар өздөрү көтөрөт.

Жетекчилер кеңешинин ишине Комиссиянын коллегия мүчөсүнүн, комиссиянын кызмат адамдарынын жана кызматкерлеринин катышуусуна  байланыштуу чыгымдарды Комиссия көтөрөт.
                                      ______________

